ISIGIDIMI SAMAXOSA, OCTOBER 1, 1873. 7

Inkembi ziseko kulamazwe angapakati, ziyazo- nakalisa kakubi into ezilinywayo.

Imikombe etwala impahla ngoku solikolise ukuba yile iqutywa ngompunga.

Ixabiso loboya linyukile E-Natal, kuba kuvakala ukuba linyukile napesheya kolwandle.

Obenxilile.—E-Bayi kuko Ilau elisand’ uku- bulawa ngenxa yempambano ehle ngobunxila.

U-Nicholas Watebboeb, Inkosi yaina Griqua isand’ ukudlula E-Colesberg igoduka, ivela kwa Adam Koko.

Imvela.—Asikuko nokuba siyabulela ukuba nati apa side safikelwa yimvula; kube kusekuza konakala kanye ukuba ingafiki.

Imvela kuvakala ukuba ngapa ngase Queens­town ibulele into eninzi yegusha. Kanjalo kulomacala ike yalala inqele.

E-Geaaff-Reinet, kubonakala ukuba iya kuba yindlala nonyaka nje. Bambalwa abasebelimile ngenxa yokuba ilanga libe libalele.

Umlilo.—Kusand’ ukubako umlilo omkulu E-New Rush kwele Diamond, owonakalise impa­hla exabiso lizi £8,000.

U-Mb. J. M. Obpen, oye kuba sisandla sa Mangesi kwizizwe ezingapaya kuka Ngangehzwe, ufike kulondawo ngomhla wa 28 ka August.

Kvxo Umkombe osand’ ukuqekezwa kukulwa kolwandle E-Kowie, kodwa azonakala kakulu impahla ezibe zikuwo, akwabiko mntu ufayo.

Amatyala aziswa pambi ko Mgwebi ayakut twa E-Beaufort ngo 7 ka October ; E-Qonce ngo 10 ; E-Uitenhage ngo 20; nase Bayi ngo 23.

Imipe ehletiweyo.—I-Government yase Grange Free State, ihlute imipu elishumi eline- sihlanu ku Mazulu abecanda kona, engena ncwadi.

Isisa.—U-Dr. Callaway usand’ ukutunyelwa iwaka leponti sisihlobo sake esise England, sifuna ukuba ancedise ngayo lomali ukwaka ityalike E-Mzimvubu.

I-Goveenment yale Koloni ayikucasile ukuba abantu abantsundu bazitengele imihlaba eye yabo. Uti U-Mr. Molteno iya kulinga ukuyi kutaza lonto kangangoko inako.

Kwele Diamond, ute umxosa otile, esasebenza apo kumbiwa idiamond wadilikelwa ludonga, wafa kwalapo. Omnye Umxosa uwelwe yi emele ebizele umhlaba ekuza kuketwa kuwo .yabeta entloko, wafa emva kwemizuzwana elishumi.

Ukesela Nokefa.—Elinye lamapepa ase Qonce liti, kute ngomhla we 6 ka September E- Ngamto amakwenkwana amabini Amamfengu acola imbodlela ye brandi ayisela. Ngemini ela- ndelayo kuse enye iselifile. Ite yakuqauka umzi- mba wayo wayinto eluhlaza.

E-Natal kuko indawo apo esisifo senkomo kuti- wa ngamanzabomvu, sisabandezeleyo. Omnye umfo obenenkomo ezi 50, upulukene nama 40. Abantu basakohliwe ukutwala impahla ngenqwelo ngenxa yokusweleka kwenkabi. Mhlaumbi singaba sodamba ngoku kuke kwafika imvula nje.

Inqakaqa.—E-Wynberg ngase Kapa kuko indlu yomntu ontsundu engenelwe yinqakaqa. Basixenxe abantu ebabambileyo. Zilingiwe zonke indawo zokuyitintela ukuba ingandi. Kutandatyuzelwa ukuba ifike nomkombe obusand’ ukufika kona uvela malunga pezulu E-Africa ngase ntshonalanga.

Umsebenzi.—Abalimi nabafuyi bo Mahlulo wase Albert batumele isicelo kwi Government j ukuba Hinge ukuzisa abantu abavela kunxweme ; oluse rapumalanga Iwase Africa. Londawo yenziwa kukuba abalapa abantu bengavumi ukusebenza. Kutiwa ke abo boufeza kakuhle umsebenzi ofunwa ngabalimi.

I

Kwela Batembe kutiwa Isandla sa Mangesi esikona site sakubamba umntu ontsundu etengisa ngebrandi sampata kanzima. Zite ifatyi ezibe zingekatengwa sazicita zonke, lomntu wadliwa kunene. Siyatemba ukuba akuko baya kubuye bapinde into enjalo.

Umteto obek ali.—Amapepa endaba Amangesi ati, inkosi ya Mampondo imise umteto oti—Bonke abezinye izizwe abaya nenkomo ezivela E-Natal baya kupangwa ezonkomo, nokuba zinkabi kunye nenqwelo zazo. Inkomo ezo ziya kubulawa inyama yazo itshiswe ngomlilo. Ukuba inkomo ezivela E-Natal zize nomntu wakwase Mampondweni, ziya kuhlutwa aze yena *abi’lawe.*

U-Cetywayo umiswe ukuba abe yinkosi ya Mazulu ngomhla wokuqala ka September. Ubekwe isitsaba ngu Mr. Shepstone, lo bati aba­ntsundu ngu Somtseu. Amazulu abeko ebe kumawaka amahlanu. Ukuba indlala ibingeko kona abeya kuba maninzi ngapezulu. Ute U-Cetywayo akugqitywa ukumiswa wanika U-Mr. Shepstone impondo zendlovu ezintle kunene zantandatu, nenkomo ezimakulu matatu.

Emampondweni.—Kuko umlilo osand’ ukuba­ko, obutshisa inca, wada weza kufika apo kusebenza U-George Smith. Ufike umlilo lowo esaye kukangela ngamahashe ake abelahlekile. Uqale watshisa indlu yokusebenzela, nemipu ema 60, neqela levili zenqwelo ezintsha, nempahla zokucwela nezokwenza imipu, kwatsha nesali nemikala, nezinye izinto. Kuvakala ukuba izihlobo zabo bantu bahlelwe yilo ngozi zilinga ukuqweba imali yokuzinceda. Ite inkosi ya Mampondo yakukuva oko yatumela inkabi zenkomo ezimbini.

Ukebalela kwelanga.—Uti umfo otile obala ese Hope Town:—Ilanga lisabalele njengoko kwezinye indawo zalo Mahlulo. Abantu sebe fuduka kuzo. Impahla efileyo ingapezulu kweye 1862. Igusha nebokwe kutiwa ziku 120,000, sibeke singazibali inkomo namahashe. Ngalo nyaka zibe ninzi izinto ezize kusibubisa. Kwaqala kwafika into eninzi yembabala yadla inca; kwalandela inkumbi, zakufika kutatu; yaza intwana esele kuzo yagqityelwa ngoruxeshe. Ezizinto ke zibangele ukuba igusha zinqine ngokoyikekayo.

KWELE DIAMOND.

Amapolisa antsundu awenza ngokukolekayo umsebenzi wawo.

Into eninzi yabembi ilungiselela ukufuduka iye kwele Golide.

Kwi Diamond ezisand’ ukufanyanwa bekuko ezikarat zima 70, enye izikarat ezi 73. Umnini waleyo izikarat zima 73, bekutiwa uza kunikwa iponti ezi £950, akazivuma.

Kebonakala ekengati ubunzulu bomhlaba one Diamond abunasipelo. Kuko iminxuma ekumbiwa kuyo eselinobunzulu obukulu; noko abaniniyo basazifumana idiamond.

Kesand’ ekebako eqwitela olukulu lomoya. Zibe ninzi impahla ezoniweyo lulo, kwako netente ezingapezu kwamashumi amahlanu eziwisiweyo. Abenzi betente bayafuneka kakulu, ukuba balungise ezozonakaliswe luqwitela.

KWELE GOLIDE.

Indaba ezivela kwele Golide asikuko nokuba ziyakutaza. Igolide iyafunyanwa imihla yonke. Into enkulu ekutiwa inqabile kukudla. Bonke abayayo kutiwa mabangakushiyi. Umongameli wase Transvaal usand’ ukutyelela kona, wamkelwa ngovuya ngabembi. Ubeye kumisa imiteto etile abaya kuzipata ngayo abembi. Umfse namadoda atile ukuba abe zimantyi. Kanjalo kuza kwenziwa indlela esuka E-Leydenburg iye E- Delagoa Bay. Asikuko nokuba abembi bakolisekile ngumongameli.

INDABA ZAPESHEYA.

Unyana We Nkosazana upantso ukutshona emanzini eye kuquba.

Idiamond ngoku azina ntengo intle pesheya kolwandle. Ezitengwayo zezisukuba zintle kanye.

Umlilo.—E-North America kusand’ ukubako ukutsha okukulu kwelizwe, zaninzi impahla ezo- nakalayo.

U-Mb. James Baibd—ukupe £500,000, wazini- kela elibandla kutiwa yi Established Church yase Scotland, ukuze ngalomali kuhanjiswe umsebenzi we Nkosi.

Inkosi yase Zanzibab, ibiya kusuka ngeveki yokuqala ka August ukuya E-Europe apo iza kutyelela kona. Kuvakala ukuba ifuna ukupumla kwinkatazo enazo, ezifumene ngokusuka ivumele ukuba uyekwe umsebenzi wokutengisa ngamakoboka.

Kesand’ ekebako ukuzamazama okukulu ko- mhlabaE-Valparaiso, E-South America. Kuvakala ukuba kubeko izindlu ezonakalayo ; nase bantwini kwako abafayo, abanye basinde ngokusuke babale- kele ezitilateni.

Lamaqela kutiwa yi Church Missionary So­ciety (Iqela lokutumela abafundisi ezindaweni), ne Bible Society (Iqela lokuhambisa Incwadi ye Lizwi), lite lilinye lafumana £5,000, kumntu onga- lixelayo igamalake.

E-Ashantee kusaliwa. Kuko imizi etile etsha- tyalalisiweyo yamaAshantee, noko akukabonakali kutoba kwawo. Kuzanyelwa ngoku ukufunyanwa umkosi wabantsundu omadoda anga 7,000, wokuba uye kulwa nayo.

INTENGO EZIZA KUBAKO.

E-Qonce ngomhla we 4 ka October kuya kute- ngiswa igusha ezi 800, inkomo ezi 43, neqela le- bokwe. Intengo yoba se Markeni.

E-Qeeenstcwn, pambi kwe Oflsi ka Mr. Brown kuya kutcnglswa imihlaba emine, eku Mahlulo wase Queenstown. Intengo leyo iyakuba ngomhla we 11 ka October.

INTENGO YEZINTO EMARKENI.

Kweyase Cbadock.—Ngenxowa :—Umbona 24s, umgubo 40s., irasi 20s. ; ngeponti uboya 6|d. ; idada lilinye 2s. 6d.

Kweyase Somebset.—Ngenxowa:—Umbcna 19s., umgubo 30s., amakoba omgubo 4s., itapilo 14s. 9d., irasi 16s.

Kweyase Bini.—Nge 1001b :—Umbona 12s. 6d., amazimba 10s., irasi 9s., umgubo 18s., imbeu yehabile 9s., itapile 10s ; amakoba omgubo ngenxowa 5s. ; idada 2s. 6d., ikwakwini 10s., inkuku 1s. 6d. ; iflara yenkuni 40s.

Kweyase Qeeenstown.—Nge 1001b:—Umgu­bo 15s., ihabile 14s.; ngenxowa, umbona 12s., a.nazimba 13s., irasi 14s.; inkuku 2s., ikwakwini 9s.; iflara yenkuni 80s.

Kweyase Qonce.—Ngenxowa:—Umgubo 25s. 11d., imbotyi 6s. ; iflara yenkuni 40s.

ABABUBILEYO.

U-Mrs. McDiarmid, umfundisikazi wade Rwa- rwa umkile ukuya ekupumleni kwake. Ubube ngequbuliso ngokusa kwe Cawa ngomhla wo 14 ka September, engakango ngulo.